

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020. gada 13. novembrī Nr.470

(protokols Nr.18, 3.p.)

**Par valsts aizdevumu**

Grozījumi: 25.03.2021. lēmums Nr.125 (protokols Nr.4, 36.p.)

Priekuļu novada pašvaldības dome izskata jautājumu par nepieciešamību aizņēmumam no valsts 2015. - 2021.gada Investīciju plānā un pašvaldības 2020.gada budžeta trīs gadu investīciju plānā apstiprinātai prioritātei “Informācijas un komunikācijas tehnoloģiju aprīkojuma ieviešana” pakalpojumu sniegšanas veidu attīstībai”.

Ministru kabineta 2020. gada 17. jūlija noteikumu Nr.456 “Noteikumi par nosacījumiem un kārtību, kādā pašvaldībām izsniedz valsts aizdevumu ārkārtējās situācijas ietekmes mazināšanai un novēršanai saistībā ar COVID-19 izplatību” 3.1.3. punkts nosaka, ka investīciju projektu īstenošana paredzēta attiecīgās pašvaldības attīstības programmas investīciju plānā un atbilst šādam mērķim: jaunu pašvaldības pakalpojumu sniegšanas veidu attīstībai, ja tiek aizstāts kāds no esošajiem pakalpojumiem ar jaunu bezkontakta vai autonomu risinājumu, kas samazina klātienes saskarsmes nepieciešamību, nepārsniedzot 1 000 000 euro vienam investīciju projektam.

Saskaņā ar Ministru kabineta 2020. gada 17. jūlija noteikumu Nr.456 “Noteikumi par nosacījumiem un kārtību, kādā pašvaldībām izsniedz valsts aizdevumu ārkārtējās situācijas ietekmes mazināšanai un novēršanai saistībā ar COVID-19 izplatību” 3.2.p. Priekuļu novada pašvaldībai, kas administratīvi teritoriālās reformas ietvaros tiks apvienota Cēsu novadā, aizdevuma saņemšanai jāsaņem novadu veidojošo pašvaldību finanšu komisijas saskaņojums.

Plānotais investīciju projekts iekļauts Priekuļu novada attīstības programmas 2015.-2021.gadam aktualizētā investīciju plānā (2020.gada 27.februāra Priekuļu novada domes sēdē lēmums Nr.111, protokols Nr.4, 42.p.), Rīcībā - R 1.46, R 1.55, R 1.57, R 1.59.

Pamatojoties uz Ministru kabineta 2020. gada 17. jūlija noteikumu Nr.456 “Noteikumi par nosacījumiem un kārtību, kādā pašvaldībām izsniedz valsts aizdevumu ārkārtējās situācijas ietekmes mazināšanai un novēršanai saistībā ar COVID-19 izplatību”, likuma “Par pašvaldībām” 15. panta pirmās daļas 2. punktu un 21. panta pirmās daļas 27.punktu un minētā likuma panta otro daļu, atklāti balsojot: PAR –12 (Elīna Stapulone, Aivars Tīdemanis, Normunds Kažoks, Sarmīte Orehova, Māris Baltiņš, Dace Kalniņa, Elīna Krieviņa, Ināra Roce, Baiba Karlsberga, Juris Sukaruks, Jānis Mičulis, Mārīte Raudziņa), PRET –nav, ATTURAS –nav,, Priekuļu novada dome **nolemj:**

1. Lūgt vidēja termiņa valsts budžeta aizdevumu Valsts kasē: EUR 60 600 apmērā informācijas un komunikācijas tehnoloģiju infrastruktūras pilnveidei un e-pakalpojumu nodrošināšanai.
2. Darbu izpildes līgumsaistību dzēšanai aizņēmumu pilnā apmērā saņemt 2021. gadā, pamatsummas atmaksu sākt 2021. gada III ceturksnī un aizņēmumu atmaksāt 2024. gada II ceturksnī.
3. Aizņēmumu garantēt ar pašvaldības pamatbudžetu.
4. Atbilstoši Administratīvo teritoriju un apdzīvoto vietu likumā noteiktajam lūgt Cēsu novada pašvaldību veidojošo pašvaldību finanšu komisijas saskaņojumu valsts budžeta aizņēmuma saņemšanai investīciju projektu īstenošanai.
5. Pēc saskaņojuma saņemšanas, atbilstoši Ministru kabineta 2020. gada 17. jūlija noteikumu Nr.456 “Noteikumi par nosacījumiem un kārtību, kādā pašvaldībām izsniedz valsts aizdevumu ārkārtējās situācijas ietekmes mazināšanai un novēršanai saistībā ar COVID-19 izplatību” 4.punktam sagatavot un iesniegt investīciju projektu izvērtēšanai Vides aizsardzības un reģionālās attīstības ministrijā.
6. Atbilstoši Ministru kabineta 2021. gada 11. februāra noteikumiem Nr. 104 “Noteikumi par kritērijiem un kārtību, kādā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršanai” 4. punktam sagatavot un iesniegt investīciju projektu izvērtēšanai Vides aizsardzības un reģionālās attīstības ministrijā.

*(Ar 25.03.2021 grozījumiem lēmums Nr.125)*

1. Kontroli par lēmuma izpildi veikt izpilddirektoram F.Puņeiko.

Domes priekšsēdētāja (paraksts) Elīna Stapulone

.